Diari Oficial de la Generalitat Valenciana


Sumari del DOGV 5036, del 27-06-2005 (2005/7027)

ORDE de 9 de juny de 2005, del conseller de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi la Barraca d'Aigües Vives, municipi d'Alzira.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/7027


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 9 de juny de 2005, del conseller de Justícia i Administracions Públiques, per la qual es designa vocal de la Junta Veïnal de l'entitat local d'àmbit territorial inferior al municipi «la Barraca d'Aigües Vives», municipi d'Alzira. [2005/7027]
  
Amb data 14 de juny de 2003, celebrades les eleccions municipals, es va constituir la Junta Veïnal de l'entitat local d'àmbit territorial inferior al municipi «la Barraca d'Aigües Vives», un dels vocals de la qual era la Sra. Francisca Piera García, a proposta del Partit Socialdemòcrata Independent de la Comunitat Valenciana.
  
Havent presentat la seua dimissió l'esmentada vocal, el partit polític proposant ha designat, per a substituir-la en la Junta Veïnal, el senyor Francisco Martínez Figueroa qui, reunint els requisits exigits per a exercir el càrrec de vocal de la Junta Veïnal, va acceptar la designació.
  
L'article 199 de la Llei Orgànica 5/1985, de 19 de juny, de Règim Electoral General, remet la regulació del règim electoral dels òrgans de govern de les entitats locals d'àmbit territorial inferior al municipi a la normativa que, respecte d'això, dicten les comunitats autònomes. En aquest sentit, el Decret 102/1988, de 18 de juliol, del Consell de la Generalitat Valenciana, en l'apartat segon de l'article quart en relació amb l'article primer, atribueix al conseller de Justícia i Administracions Públiques la potestat de designar nous vocals de la Junta Veïnal, en cas de produir-se vacants en aquesta.
  
Vist que s'han complit les prescripcions contingudes en el Decret 108/1988, de 18 de juliol, i fent ús de les facultats que em confereix l'article primer de l'esmentada norma
  
ORDENE
  
Article únic
  
Designar el senyor Francisco Martínez Figueroa com a vocal de la Junta Veïnal de l'entitat local d'àmbit territorial inferior al municipi «la Barraca d'Aigües Vives», del municipi d'Alzira, a proposta del Partit Socialdemòcrata Independent de la Comunitat Valenciana.
  
DisposiciÓ final
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
Contra la present Orde, que posa fi a la via administrativa, es podrà interposar recurs potestatiu de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 9 de juny de 2005
  
El conseller de Justícia i Administracions Públiques